สินค้าอื่นๆของอร่อยโทจิกิ!
- สินค้าอื่นๆ หวังว่าคุณจะได้เรียนรู้เกี่ยวกับเสน่ห์ของผลิตภัณฑ์ทางการเกษตรของโทจิงิอย่างมากมาย แต่คุณอยากลอง
ของกินอร่อย ๆ ชนิดอื่น ๆ ด้วยไหม?
สำหรับครั้งนี้ เชฟอาหารญี่ปุ่นจะสอนชาวต่างชาติ 2 คนที่อาศัยอยู่ในจังหวัดโทจิงิ เกี่ยวกับวิธีการทำ
"ดาชิ" ซึ่งเป็นพื้นฐานของการทำอาหารญี่ปุ่น โดยใช้ "ดาชิ " ในการทำข้าวอบ (ซึ่งใช้ผลผลิตทางการเกษตรมากมายจากจังหวัดโทจิงิ), โอเด้ง และ ซุปมิโซะ และ เพลิดเพลินไปกับความอร่อยของอาหารเหล่านี้!

สินค้าเกษตรและปศุสัตว์ที่น่าภาคภูมิใจอื่นๆ ของโทจิกินมวัว
ทางตอนเหนือของจังหวัด มีการเลี้ยงโคนมอย่างคับคั่งโดยใช้ประโยชน์จากสภาพอากาศอันเย็นสบายและภูมิประเทศที่เป็นที่สูงสลับที่ราบ และปริมาณการผลิตน้ำนมดิบก็อยู่ในอันดับสองรองจาก
ฮอกไกโด อีกทั้งการผลิตผลิตภัณฑ์แปรรูปจากนม เช่น ชีส เนย และไอศกรีมที่ทำจากนมสดกัน
อย่างมากมายอีกด้วย

เนื้อหมูโทจิกิยูเมะเป็นเนื้อหมูที่มีความพิถีพิถันในการเลี้ยงดูภายใต้สภาพแวดล้อมของการเลี้ยงที่มีความละเอียดอ่อน
โดยผู้ผลิตที่ได้รับการแต่งตั้ง มีจุดเด่นที่เนื้อจะมีกรดโลเลอิกซึ่งเป็นสารประกอบที่ทำให้เกิดรสชาติ
อร่อยกลมกล่อมมากกว่าเนื้อหมูทั่วไป สามารถอิ่มอร่อยกับความหวานที่เป็นรสชาติแท้ๆ ของเนื้อ
หมูได้อย่างเต็มเปี่ยม

องุ่นในจังหวัดโทจิกิสามารถเพาะปลูกองุ่นพันธุ์ "เคียวโฮ" "ไจแอนท์มัสคัต" และอื่นๆ ได้ สวนองุ่นเชิง
ท่องเที่ยวที่เปิดให้เข้าไปเด็ดองุ่นทานภายในสวน ก็เปิดให้เพลิดเพลินกันได้ในพื้นที่ต่างๆ ตั้งแต่
ปลายเดือนมิถุนายนจนถึงปลายเดือนกันยายน โดยเฉพาะอย่างยิ่ง องุ่นเคียวโฮของโทจิกิปลูกใน
แบบพวงเล็ก ผลใหญ่เพื่อให้มีรสหวานและหอมมากขึ้น

มะเขือเทศ
ใช้ประโยชน์จากจุดเด่นที่จังหวัดโทจิกิมีช่วงเวลากลางวันที่ยาวนานแม้ในช่วงเวลาอันหนาวเหน็บ
ของฤดูหนาว จึงมีการเก็บเกี่ยว "มะเขือเทศฟุยุฮารุ" เป็นหลักในโรงเรือนตั้งแต่เดือนพฤศจิกายนไป
จนถึงเดือนมิถุนายน มะเขือเทศสุกงอมสีแดงก่ำ ได้รับแสงอาทิตย์อย่างเต็มเปี่ยม จึงมีสมดุลย์
ระหว่างความหวานและความเปรี้ยวอย่างละเมียดละไม

อุโดะ
อุโดะเป็นผักที่มีรสสัมผัสไม่เหมือนใคร มีกลิ่น และรสชาติอันเป็นเอกลักษณ์เฉพาะตัว ด้วยรสชาติ
และรสสัมผัสคล้ายคื่นช่ายฝรั่ง ไม่ค่อยขมและเหม็นเขียว จึงเป็นผักสารพัดประโยชน์ที่จะทานสด
หรือนำไปผัดก็อร่อย เก็บเกี่ยวออกสู่ตลาดในช่วงเดือนธันวาคมถึงพฤษภาคมต้นหอม
ต้นหอมหลากหลายสายพันธุ์จะเก็บเกี่ยวได้ตั้งแต่ฤดูใบไม้ร่วงถึงฤดูหนาวในพื้นที่ต่างๆ ของจังหวัด เช่น "ต้นหอมนาสึโนะชิโรบิจิน" ทางตอนเหนือของจังหวัด "ต้นหอมนิอิซาโตะ" ทางตอน
กลางของจังหวัด และ "ต้นหอมมิยะ "ทางตอนใต้ของจังหวัด นอกจากรสเผ็ดอันเป็นเอกลักษณ์ของ
ต้นหอมแล้วก็ยังมีความหวานที่เข้มข้นอีกด้วย สามารถเพลิดเพลินได้ทั้งการทานสด จะนำไปต้ม
หรือย่างก็อร่อย

กุยช่าย
ปริมาณการผลิตมากเป็นอันดับสองในญี่ปุ่น เป็นผักที่อุดมไปด้วยคุณค่าทางโภชนาการและกล่าว
กันว่ามีประโยชน์ในการบรรเทาความเมื่อยล้าและเพิ่มภูมิคุ้มกัน โดยเฉพาะอย่างยิ่ง กุยช่ายมีความ
เข้ากันได้ดีกับเนื้อสัตว์และไข่ จึงสามารถนำไปทำอาหารผัดและอื่นๆ ได้อร่อย

หัวบุก
หัวบุกได้รับการปลูกในภูมิภาคที่เป็นภูเขา ปริมาณการผลิตมากเป็นอันดับสองในญี่ปุ่น บุกที่ได้รับ
การเพาะปลูกอย่างพิถีพิถันด้วยน้ำรสเลิศจากจังหวัดโทจิกิจะมีเนื้อสัมผัสและรสชาติอันยอดเยี่ยม
ขอเชิญลองบุกทานสดแบบซาชิมิ หรือ นำไปต้ม เช่น การทานเป็นเครื่องของโอเด้ง

ปลาเรนโบว์เทราต์ระดับพรีเมียม
"ปลาเรนโบว์เทราต์" ที่พัฒนาสายพันธุ์ในจังหวัดโทจิกิเป็นของชั้นเลิศที่ได้รับการเพาะเลี้ยงอย่างดี
เป็นเวลา 2-3 ปี ปลาเรนโบว์เทราต์ระดับพรีเมียมที่แสนอร่อย เนื้อนุ่มฟูเหมาะกับการทำอาหารได้
หลากหลาย จะทานดิบหรือย่างก็อร่อยสมาคมการตลาดสินค้าเกษตรจังหวัดโทจิกิ

© 2020 Tochigi Agricultural Product Marketing Association. All Rights Reserved.